A Magyar Nemzeti Bank hitelfék szabályai közül a jövedelemarányos törlesztőrészlet mutató (JTM) megszabja, hogy az igazolt jövedelem mekkora százalékát fordíthatod törlesztésre. Ennek alapján számolható ki az az érték, hogy milyen hitelösszegig vagy hitelképes.
Fontos tudni, hogy a JTM számításba az eddig felvett összes hiteled beleszámít, ráadásul a nem fix összegű, hanem havonta változó (rulirozó jellegű) kölcsönöknél (hitelkártya, folyószámla hitelkeret) a JTM számítása egy átalány hitelkeret összeg alapján történik. Azaz a lakásvásárlás előtt érdemes áttekinteni a korábbi kölcsöneidet.